DELTA รูดต่อ 6% โบรกแนะ “ขาย” ชี้หุ้นแพง – กำไรไตรมาส 3 หดตัว
DELTA ร่วง 3 วันติด รูดต่อ 6% โบรกฯแนะ “ขาย” ราคาเป้าหมาย 320 บาท ชี้หุ้นแพง กำไรจากธุรกิจหลักช่วงไตรมาส 3/64 อ่อนตัวเกือบ 30%
DELTA ร่วง 3 วันติด รูดต่อ 6% โบรกฯแนะ “ขาย” ราคาเป้าหมาย 320 บาท ชี้หุ้นแพง กำไรจากธุรกิจหลักช่วงไตรมาส 3/64 อ่อนตัวเกือบ 30%
5 ต.ค. 2564

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:37 น. อยู่ที่ระดับ 434 บาท ลบ 26 บาท หรือ 5.65% สูงสุดที่ระดับ 460 บาท ต่ำสุดที่ระดับ 424 บาท ด้วยมูลค่าการซื้อขาย 888.86 ล้านบาท

โดยราคาหุ้น DELTA ปรับตัวลดลงมาต่อเนื่องเป็นวันที่ 4 นับตั้งแต่ราคาปิด 478 บาท เมื่อวันที่ 29 ก.ย.64
ด้านนักวิเคราะห์ บล.เคจีไอ ระบุแนะนำ “ขาย” และประเมินราคาเป้าหมายสิ้นปี 2565 ที่ 320 บาท อิงจาก PER ที่ 33.0 เท่า (เท่ากับ PEG ที่ 1.0 เท่า จากประมาณการกำไรเฉลี่ย 2 ปี)
ทั้งนี้ คาดว่ากำไรจากธุรกิจหลักของ DELTA ในไตรมาส 3/64 จะอยู่ที่ 1.8 พันล้านบาท ลดลง 27% จากปีก่อน แต่เพิ่มขึ้น 27% จากไตรมาสก่อน ส่งผลให้กำไรจากธุรกิจหลักในงวด 9 เดือนแรกของปี 64 อยู่ที่ 4.8 พันล้านบาท ลดลง 8% จากปีก่อน โดยกำไรลดลงจากปีก่อนเป็นผลมาจากอัตรากำไรขั้นต้นลดลง (ฐานสูงเพราะ product mix ที่ดีในไตรมาส 3/63)